በአገልግሎት አሰጣጥ የላቀ ዉጤት ያስመዘገቡ ሆሰፒታሎች ተሸለሙ
አዲስ አበባ፤ ጥር 19/2006 (ዋኢማ) -¬  ሆስፒታሎችና የክልል ጤና ቢሮዎች በአገልግሎት ዘርፍ የህብረተሰቡን ፍላጎት ከማርካት አንፃር ብዙ መጓዝ እንዳለባቸው ምክትል ጠቅላይ ሚኒስትር አቶ ደመቀ መኮንን አስታወቁ።በአገልግሎት አሰጣጥ የላቀ ዉጤት ያስመዘገቡ ሆሰፒታሎች ዛሬ ከሁለት ሚለዮን እስከ 500 ሺህ ብር ተሸልመዋል።ምክትል ጠቅላይ ሚኒስትሩ አቶ ደመቀ በአዲስ አበባ በተካሄደው የሽልማት ስነ-ሰርዓቱ ላይ እንደተናገሩት ሆስፒታሎች በጤናው ዘርፍ የተሻለ አፈጻጻም እያሳዩ ቢሆንም የህብረተሰቡን ፍላጎች ከማርካት አንጻር ገና ብዙ ይጠበቅባቸዋል።በተለይም  የእናቶችን ጤና ማሻሻል ተግባር አሁን ከተገኘው ውጤት በበለጠ የተሻለ ስራ ለመስራት ትኩረት ሰጥተው መፈጸም እንዳለባቸው አሳስበዋል።የጤና ጥበቃ ሚኒስትር ዶክተር ከሰተብርሃን አድማሱ በበኩላቸው ሽልማቱ በወጣው የጤና ሪፎርም ላይ የተሻለ አፈፃፀም ያሣዩ ሆስፒታሎች እውቅና ለመስጠት ታስቦ የተዘጋጀ ነው።ሚኒስቴሩም በሶስት የማጣሪያ ሂደቶች የኢትዮጵያ ሆስፒታሎች ጥምረት ለጥራት ሪፎርም ማዕቀፍ ውስጥ የተካተቱ ሆሰፒታሎችን የመረጠ ሲሆን ለዚህም 29 ነጥብ 6 ሚሊዮን ብር ወጪ አድርጓል፡፡ለሁለተኛ ጊዜ በተዘጋጀው የዛሬ የሽልማት ፕሮግራም በአራት ዘርፍ ምርጥ ለተባሉ ሆስፒታሎች ተሰጥቷል።በተጨማሪም ምርጥ አባል ሆስፒታሎች፣ ምርጥ ትስሰር፣ የልዩ ተሸላሚ መኖራቸው ታውቋል።ከ15 መሪ ሆስፒታሎች መካከል ስድሰቱ በምርጥ መሪ ሆስፒታል ዘርፍ ተመርጠው እያንዳንዱ የዋንጫ ፣የምስክር ወረቀትና የሁለት ሚሊዮን ብር ሽልማት ተቀብለዋል።ከአጠቃላይ 108 አባል ሆስፒታሎች መካከል 11ዱ በምርጥ አባል ሆስፒታል ዘርፍ  የዋንጫ ፣የምስክር ወረቀትና የአንድ ሚሊዮን ብር ተሸላሚ ሆነዋል።በተጨማሪም ሁለት ሆስፒታሎች ከኋላ ተነስተው ጥሩ ውጤት በማሳየታቸው እያንዳንዳቸው የምስክር ወረቀትና የ500 ሺህ ብር ልዩ ተሸላሚ ሲሆኑ አማራ ክልል ደግሞ ከፍተኛውን የሆሰፒታል ቁጥር ያስመረጠ በመባል የዋንጫ ተሸላሚ ሆኗል።    እንደ ኢዜአ ዘገባ ሽልማቱን የተቀበሉ የተለያዩ ሆስፒታል ተወካዮች ሽልማቱ ላሣዩት የተሻለ አፈፃፀም የተሰጣቸው መሆኑን ገልፀው ለወደፊቱም ትልቅ መነሣሣት እንደፈጠረላቸው ይናገራሉ።